11. ΝΟΜΟΣ υπ’ αριθ. 1117 της 10/23 Ιαν. 1944 Περί τρόπου εκτελέσεως ιατροδικαστικών πραγματογνωμοσυνών εν Θεσσαλονίκη. Άρθρον μόνον.-1.Αι παρά των Εισαγγελικών και ανακριτικών αρχών καθώς και των Ποινικών Δικαστηρίων παραγγελλόμεναι νεκροψίαι, εφ’ όσον πρόκειται να εκτελεσθώσιν εν Θεσσαλονίκη, ενεργούνται υποχρεωτικώς εν τω Νεκροτομείω του Εργαστηρίου Ιατροδικαστικής και Τοξικολογίας του εκεί Πανεπιστημίου, παρά του επιστημονικού προσωπικού του Εργαστηρίου υπό την επίβλεψιν του οικείου καθηγητού ή των προς τούτο οριζομένων εμπειρογνωμόνων. 2.Κατά τας νεκροψίας δύνανται να παρίστανται προς εκπαίδευσιν οι φοιτηταί της Ιατρικής Σχολής του Πανεπιστημίου ως και οι υποψήφιοι δια την απόκτησιν ενδεικτικού ειδικότητος ιατροδικαστού, δικαιούνται όμως αι δικαστικαί αρχαί να απαγορεύσουν την παρουσίαν τρίτων προσώπων εάν εις συγκεκριμένην τινά περίπτωσιν επιβάλλουσι τούτο αι ανάγκαι της ανακρίσεως. 3.Αι παρά των Εισαγγελικών και Ανακριτικών Αρχών καθώς και των Ποινικών Δικαστηρίων Θεσσαλονίκης παραγγελλόμεναι μικροσκοπικαί και τοξολογικαί ιατροδικαστικαί έρευναι εκτελούνται κατά το δυνατόν υπό του επιστημονικού προσωπικού του εν τη πρώτη παραγράφω του παρόντος εργαστηρίου υπό την επίβλεψιν του οικείου καθηγητού. Προς το αυτό Εργαστήριον δύνανται ν’ απευθύνωνται δια την διενέργειαν ιατροδικαστικών πραγματογνωμοσυνών και αι δικαστικαί αρχαί άλλων περιφερειών. 4.Αι αμοιβαί δια τας κατά τον παρόντα Νόμον πραγματογνωμοσύνας καταβάλλονται εις τους ενεργούντες ταύτας βάσει των εκάστοτε ισχυουσών διατάξεων περί αμοιβής των κατ’ εντολήν της Δικαστικής Αρχής ενεργουμένων ιατροδικαστικών εργασιών. 5.Αι Εισαγγελικαί Αρχαί Μακεδονίας και Θράκης υποχρεούνται όπως παραδίδωσιν εις το Εγκληματολογικόν Μουσείον του εν τη πρώτη παραγράφω του παρόντος Εργαστηρίου παν πειστήριον ή έτερον αντικείμενον έχον ιατροδικαστικόν ή εγκληματικόν επιστημονικόν ενδιαφέρον, εφ’ όσον τούτο δεν είναι πλέον χρήσιμον δια την Ποινικήν Δικαιοσύνην. 6.Αι λεπτομέρειαι του παρόντος Νόμου κανονισθήσονται δια Δ/τος εφ’ άπαξ εκδιδομένου προτάσει του επί της Δικαιοσύνης Υπουργού. 7.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 